## La delegada del Consell a Castelló visita juntament amb l'alcalde de Benicarló el centre de salut

*** La Generalitat invertirà en els pròxims anys 1.750.000 euros en la reforma i ampliació del centre de salut de la localitat**

La delegada del Consell a Castelló, Susana Fabregat, ha visitat este dimarts el centre de salut del municipi acompanyada per l'alcalde de Benicarló, Juan Manuel Cerdà.

Fabregat ha volgut conéixer i supervisar en primera persona les millores a les quals es destinaran els més d'1.750.000 euros que la Generalitat invertirà en este centre de salut els pròxims anys i l'objectiu dels quals és millorar l'atenció mèdica dels ciutadans d'este municipi de la comarca del Baix Maestrat.

Per a la delegada del Consell, la reforma d'este centre de salut és una “mostra més del compromís del Consell que presidix Carlos Mazón amb les polítiques sanitàries eficients, l'objectiu de les quals és perseguir l'excel·lència de la sanitat pública”.

Per la seua part, i després de huit anys de nul·la inversió en este centre, l'alcalde de Benicarló, Juan Manuel Cerdà ha volgut agrair el “compromís de la Generalitat per fer uns pressupostos realistes que puguen redundar en l'atenció i la salut dels veïns de Benicarló”.

Fecha: 24/01/2024